MARIBO KAJAKKLUB
Maribo Kajakklub har passeret de første 6 årtier
Maribo Kajakklub er stiftet 28. Maj 1957 og nuværende klubhus

og placering er fra 1975 og med senere tilbygninger i 1981 og 1990,

samt en større udvidelse/totalrenovering i 2001; hertil senere i 2008 

et hel ny separat træbygning til turkajakker, værksted og depot og

efterfølgende i 2011 en stor ændring af gl. bådehal med etablering

af et stort moderne fitness-træningslokale med bl.a. romaskiner og

fitnessudstyr ! 

Det gamle klubhus var placeret mellem kolonihaverne ved siden af

Bådehavnen og blev benyttet fra klubbens start i 1957 og frem til

1975, hvor det blev revet ned, da det nye klubhus på den nuværende

placering for enden af Refshalevej v/Familiebadestranden blev indviet !

Ældre lokale maribonitter vil kunne huske en tidligere kajakklub, som 
var placeret under Aktiehaven ved Klostersøen, et forlystelses-

etablissement tæt på klosterruinerne, og som for længst er nedrevet,
men denne klub har intet med den nuværende Maribo Kajakklub at
gøre, men viser blot at der også før 1957 blev roet kajak på Maribo-Søerne !

Klubbens formålsparagraf:
Klubbens formålsparagraf er at fremme kajaksporten på Midtlolland

under de af Dansk Kano og Kajak Forbund`s betryggende former, at

virke for forståelse for og udbredelse af hensynet til miljøet og naturen

samt at skabe et klubmiljø til fremme af fællesskab, herunder kulturelt

og socialt samvær !

Klubben som stævnearrangør på Maribo-Søerne:

Hvert år i april/maj arrangør af Nordic Open Marathon, samt yderligere

i maj måned Maribo-Regatta m/kortbaneløb og et Maribo-Marathon;

Marathonløbet er dog de sidste par år sløjfet p.g.a. en stigende antal deltagere

til alle regatta-løbene, så der var ikke mere plads til også et marathonløb !

Derudover er der i årenes løb arrangeret en del store danske mesterskabsstævner og også en del større internationale stævner:
1982 : Danske Mesterskaber på marathon-distancen

1991 : Nordiske Mesterskaber for ungdom på kortbane

           samt Nordiske Mesterskaber for junior/senior på marathon

1993 : World Cup Canoeing Marathon for junior/senior med 330 delt. fra 34 lande

2001 : Nordiske Mesterskaber for ungdom/junior på kortbane

2001 : Europæiske Mesterskaber for klubhold på marathon-distancen

2002 : World Cup Canoeing Marathon for junior/senior med 290 delt. fra 31 lande

2003 : Danske Mesterskaber på marathon-distancen

2005 : Nordiske Mesterskaber for ungdom/junior/senior på kortbane
2006 : Svensk Ungdoms Cup / 3.afd. i DK / 220 delt. fra 21 svenske og 18 danske klubber
2008 : Danske Mesterskaber på marathon-distancen
2013 : Danske Mesterskaber på marathon-distancen – 37 klubber – 225 deltagere

Klubben som kaproningsklub:
Maribo Kajakklub har gennem årene haft mange kajakroere, som har gjort sig gældende på

de mange kaproningsbaner, herhjemme og i udlandet, både på kortbane og på marathon.

Det er gennem alle årene blevet til 2.622 medaljer ved danske mesterskaber (1.276/812/534), 723 medaljer ved nordiske mesterskaber (328/210/185) og ikke færre end 85 medaljer ved europa-, verdensmesterskaber samt olympiske lege (38/28/19) statistikken her pr. feb. 2018.
Af markante kaproere gennem årene kan kort nævnes: Kim Jørgensen, Thomas Viggo Pedersen, Bøje Hansen, Thomas Jacobsen, Jacob Faurskov, Lars Koch, Bettina Hovmand Larsen, Søren Laust Faurskov, Thomas Christiansen, Christian Grau, Rene Olsen, Rene Larsen, Sofie Aastrand Jørgensen, Orion Pilo, Emilie Ahmt Petersen, Rikke Jørgensen, Rasmus Alsbæk, og Kasper Bleibach.
Klubbens to store kajak-esser i dag er Rene Holten Poulsen og Emma Aastrand Jørgensen, som begge til hverdags træner på Dansk Kano og Kajak Forbund`e Elitecenter på Bagsværd Sø under kommando af landstræneren, men stadig repræsenterer Maribo Kajakklub !
Kasper Bleibach har deltaget i OL i 2008 i Beijing og 2012 i London, Rene Holten Poulsen
i OL 2008 i Beijing, hvor det blev til en OL-sølvmedalje i toerkajak på 1.000 m, var med i

2012 i London og i Rio 2016, hvor han fik selskab af Emma Aastrand Jørgensen, som gik

hen og overraskede med at vinde OL-sølv i damernes enerkajak over 500 m.

Derudover er Pernille Brandstrup Knudsen og Katrine Jensen meget stærkt på vej.

Kraftcenter:

Maribo Kajakklub blev v/starten af 2004 et af Dansk Kano og Kajak Forbund`s Kraftcentre

og med Team Danmark`s blå stempel. Dette indebærer muligheder for en øget trænings-
indsats for en række unge medlemmer, som på sigt vil dyrke elite-idræt, og en masse unge

kaproere må siges at være stærkt på vej, så flere internationale mesterskabs-medaljer samt yderligere OL-deltagelse forventer man fortsat i klubben i den nærmeste fremtid !
Royale besøg:

I.f.m. at Kronprinsparret var på besøg på Lolland-Falster i 2008 fik klubben fornemt besøg

af parret, hvor den nye bådehal blev officielt indviet og Kronprinsen fik hilst på de to første kajakroere fra Maribo Kajakklub, som netop lige var blevet udtaget til OL i Beijing !

i 2016 fyldte Maribo By 600 år og i den forbindelse besøgte Dronningen byen, og herunder et besøg i klubben for derfra at tage på udflugt med ”Anemonen” på søen.  
Klubben i dag:
Maribo Kajakklub har et støt stigende medlemstal af både unge og ældre medlemmer, og foruden det sociale liv i klubben tilbydes en bred vifte af tilbud til klubbens medlemmer: vægttræning, motionsroning, turroning, kajakskoler, langture, børneroning, turcanoer, svømning om vinteren samt en stadig satsning på elite-kaproning, selvom langt den overvejende del af medlemmerne er motionister eller turroere. 
Det er næppe nogen hemmelighed at naturen ved og på Maribo-søerne er helt unikke !
Klubben i fremtiden: Klubben har et ønske om at få udvidet bade- og omklædningsfaciliteter
til en stadig voksende medlemsskare og ønsker fortsat at kunne udvikle klubbens tilbud til medlemmerne omkring aktiviteter, også gerne nye aktiviteter, - endvidere løbende at få udskifte bådemateriellet og en fortsat elite-satsning på kaproningsområdet. Klubben har fortsat en drøm om at se kajakroere fra Maribo Kajakklub ude til de store internationale mesterskaber og gerne med pladser på podiet.
Fremtiden vil uden tvivl vise at flere får lyst til at dyrke motion og samtidig nyde naturen !

